GiliGold/VAD_KnessetCorpus huggingface dataset:
יעקב מרגי: יו"ר הוועדה למעמד האישה מבקש להעביר את זה אליו לוועדה.
יעקב מרגי: גדעון, הגעת להבנות?
גדעון סער: הגעתי אתמול להסכמה עם יו"ר ועדת העבודה והרווחה, שהצעת החוק הזאת תדון בוועדה לקידום מעמד האישה.
גדעון סער: למען הסר ספק, אני רוצה להבהיר שהגעתי איתו להבנה לפני ישיבת הסיעה.
יעקב מרגי: הצבעה בעד – 12 נגד – אין נמנעים – אין
יעקב מרגי: 12 בעד, אין מתנגדים אין נמנעים, הצעת החוק תידון בוועדה לקידום מעמד האישה.
יעקב מרגי: ערעורים על החלטת יו"ר הכנסת והסגנים שלא לאשר דחיפות הצעות לסדר היום של חבר הכנסת אופיר פינס-פז בנושא: "זכייתו של אל גור בפרס נובל לשלום"; של חבר הכנסת דב חנין בנושא: "בעקבות פרס נובל לאל גור - משבר אקלים, ביטחון ושלום".
אופיר פינס-פז: אפשר שנדון קודם בערעורים?
יעקב מרגי: על סדר היום ערעורו של חבר הכנסת אופיר פינס פז - זכייתו של אל גור בפרס נובל לשלום.
אופיר פינס-פז: אדוני היושב ראש, כדי שלא תהיה אי הבנה, אני מכבד את החלטת הנשיאות ואני יודע שהיו נושאים חשובים על סדר היום.
אופיר פינס-פז: אין לי טענה על כך שהחליטו שלא לכלול את הנושא הזה.
אופיר פינס-פז: אלה מה?
אופיר פינס-פז: איך אנחנו רואים את הפרלמנט הישראלי?
אופיר פינס-פז: האם זה נכון שכל הפרלמנטים בעולם, וראשי המדינה מנשיא המדינה דרך יושבת ראש הכנסת, ונדמה לי שגם ראש הממשלה, יברכו את אל גור, יראו בעניין פרס נובל בנושא איכות הסביבה נושא פורץ דרכים, ורק הפרלמנט הישראלי לא ידון בו?
אופיר פינס-פז: אני אומר ששווה להקדיש לכך זמן.
אופיר פינס-פז: יבוא השר להגנת הסביבה ויתייחס לעניין.
אופיר פינס-פז: אני חושב שזה שווה לכנסת.
אופיר פינס-פז: אני אומר מראש, שאם תחליטו שהנושא הזה יישאר מחוץ לסדר היום אני אקבל זאת.
יעקב מרגי: הערעור השני, של חבר הכנסת דב חנין, הוא באותו נושא ויש לו מה להוסיף.
דב חנין: תודה רבה, עמיתיי חברי הכנסת.
דב חנין: אני רוצה להצטרף לכל דבריו של חבר הכנסת אופיר פינס, פרט למשפט האחרון.
דב חנין: אני חושב שאם הכנסת תימנע מלדון בנושא הזה זאת תהיה אמירה משמעותית ובעייתית מאוד מבחינתה של הכנסת.
דב חנין: אני רוצה לומר 4 נימוקים.
דב חנין: הנושא נושא חשוב, וזה מובן לכולם.
דב חנין: הנושא דחוף כי זאת הזדמנות לדון בפרס נובל לשלום ובעוד שבועיים זה לא יהיה רלוונטי.
יעקב מרגי: זאת הזדמנות לדון בהתחממות בכדור הארץ.
דב חנין: נכון, בוודאי, יש לנו את ההזדמנות כי ניתן פרס נובל לאל גור.
דב חנין: זה נושא שיש לו פוטנציאל להשפעה אמיתית של הכנסת.
דב חנין: אמר חבר הכנסת פינס, בצדק, שגם נשיא המדינה מעורב וראש הממשלה מעורב.
דב חנין: הנה הזמן שגם הכנסת תהיה מעורבת ותאמר אמירה ברורה וחדה.
דב חנין: האמירה הזאת חשובה גם מהותית וגם ציבורית.
דב חנין: אני מבין שגם הקואליציה תומכת בערעור הזה ולכן אני מקווה שהוא יכול לעבור בהסכמה כללית.
דב חנין: אני חושב שזאת צריכה להיות האמירה שלנו.
יעקב מרגי: עמדת הנשיאות.
יעקב מרגי: אני רוצה להודות לחבר הכנסת דוד רותם שממלא את מקומו של יצחק זיו.
דוד רותם: אדוני היושב ראש.
דוד רותם: בפני הנשיאות עמדו מספר נושאים דחופים, בין היתר, נושאים שקשורים לחקירות ראש הממשלה, נושאים שקשורים לבריאות ולביטחון.
דוד רותם: כמות ההצעות שאפשר לדון בהן ביום אחד היא מוגבלת.
דוד רותם: אי אפשר לעסוק כל היום בנושאים האלה.
דוד רותם: מכיוון שבעוד חודשיים יוענק הפרס, יהיה מקום לדון בזה כאשר הוא יקבל את הפרס.
דוד רותם: בינתיים יושבת ראש הכנסת, על דעת הכנסת, שלחה לו ברכה וגם נשיא המדינה שלח לו ברכה.
דוד רותם: לכן החליטה הנשיאות שיש נושאים אחרים שבהם צריך לדון.
דוד רותם: אני מבקש לדחות את הערעור ולקבל את החלטת הנשיאות בעניין.
יעקב מרגי: נאמר לי על ידי מזכיר הכנסת שיושבת ראש הכנסת הזמינה את אל גור לביקור בכנסת.
יעקב מרגי: אני רוצה לשמוע את עמדת הקואליציה ואת עמדת יו"ר עמדת האופוזיציה.
אלי אפללו: אנחנו התייעצנו וראינו את הנושא כחשוב.
אלי אפללו: זה באמת דיון יוצא דופן, כי זה לא נושא פוליטי אלא נושא כלל עולמי.
אלי אפללו: הפעם אנחנו נתמוך בעניין הזה כדי שהוא יעלה על סדר היום.
אלי אפללו: הוא נמצא על סדר היום העולמי ואנחנו צריכים להעלות אותו גם פה בארץ.
אלי אפללו: אנחנו נתמוך.
גדעון סער: אני מסכים שצריך לדון בהצעות של אופיר ודב.
גדעון סער: אני הייתי מציע להם, מאחר שההסתברות שמחר יהיו הצעות לסדר היא אפסית, בגלל הדיון על התקציב.
גדעון סער: הייתי ממליץ לוועדת הכנסת לקבל הערעור ולהמליץ שהדיון יהיה בשבוע הבא.
יעקב מרגי: אני חושב שההצעה של חבר הכנסת סער היא הצעה מעשית.
דוד רותם: אני מציע שלא לקבל את הערעורים, כפי שאמר גדעון, אלא להמליץ לנשיאות לאשר את זה לשבוע הבא.
יעקב מרגי: אני חושב שיש סבירות שהיא תאשר בשבוע הבא.
יעקב מרגי: אנחנו נעמיד את ההצעה של חבר הכנסת סער להצבעה.
יעקב מרגי: מי בעד הצעתו של חבר הכנסת סער.
יעקב מרגי: הצבעה נגד – 3 בעד - 11 נמנעים - אין
יעקב מרגי: בעד 11, מתנגדים 3.
יעקב מרגי: שני הערעורים התקבלו, בהסתייגות של גדעון סער שהדיון יתקיים בשבוע הבא.
יעקב מרגי: בקשת יו"ר ועדת העבודה, הרווחה והבריאות להעברת הצעת חוק חיילים שנספו במערכה (תגמולים ושיקום)(תיקון מס' 28), התשס"ז-2007, מ/332, מוועדת החוץ והביטחון לדיון בוועדת העבודה, הרווחה והבריאות.
יעקב מרגי: על סדר היום בקשת יו"ר ועדת העבודה, הרווחה והבריאות להעברת הצעת חוק חיילים שנספו במערכה (תגמולים ושיקום) (תיקון מס' 28), מ/332 מוועדת החוץ והביטחון לדיון בוועדת העבודה, הרווחה והבריאות.
יעקב מרגי: הבנתי שיש הסכמה בין היו"רים של הוועדות.
גדעון סער: כמובן שאין לי הסתייגות מעצם ההעברה לוועדה, אני רוצה להסביר, כי רק עכשיו נודע לנו על כך.
גדעון סער: זאת הצעת חוק ממשלתית, כאשר יש הצעת חוק פרטית דומה של חברת הכנסת לבנת, שעניינה ביטול מבחן הכניסה של הורים שכולים.
גדעון סער: ודאי שלא מתקבל על הדעת שהצעה אחת תידון בוועדה אחת והצעה שניה תידון בוועדה אחרת.
גדעון סער: אני מציע לתת עוד פרק זמן להידברות עם המציעה ולהביא את זה לישיבה הבאה, כדי שבסופו של דבר, הכל יידון באותה ועדה.
יעקב מרגי: למה צריכים לעכב?
יעקב מרגי: אנחנו נאשר את זה זמנית ואפשר לדון בזה.
יעקב מרגי: למה לעכב?
לימור לבנת: יש כאן שאלה, האם הצעת החוק הזאת צריכה להיות נדונה בוועדת חוץ וביטחון בגלל אופי ההצעה ונושא החוק, או, האם היא צריכה להיות נדונה בוועדת עבודה ורווחה.
לימור לבנת: אני חושבת שהצעתו של יו"ר סיעת הליכוד, אם אכן היא תיתמך על ידי יו"ר הקואליציה, היא הצעה ראויה.
לימור לבנת: אפשר לדחות בשבוע נוסף ולהידבר עם יושבי ראש שתי הוועדות ולהתייעץ איתם היכן היא תבוא לכלל מיצוי ובצורה המהירה ביותר.
לימור לבנת: אני מזכירה שזאת הצעת חוק ממשלתית וגם הצעה שלי שאוחדו ועברו ברוב עצום במליאה.
מגלי והבה: גם שלי, חברת הכנסת לבנת.
לימור לבנת: אני מתנצלת, ההצעה היא גם של מגלי והבה.
יעקב מרגי: אבל יש הסכמה.
גדעון סער: יש מציעים פרטיים שלא הובאו בגדר ההסכמה.
גדעון סער: צריך להתייעץ גם עם מגלי והבה וגם עם לימור לבנת.
גדעון סער: הצעת החוק שלהם עברה לפני הצעת החוק הממשלתית.
גדעון סער: היתה הסכמה, בזמנו, שהם ימתינו להצעת החוק הממשלתית.
גדעון סער: אי אפשר לעשות דברים לשיעורין.
יעקב מרגי: גדעון, היו דברים מעולם ועשינו כבר דברים לשיעורין.
גדעון סער: אבל בכל מקרה צריך להגיע לפיתרון שכולל את הפרטיות ואת הצעת הממשלה.
גדעון סער: שלא יקרה מצב של כפל דיון, אחד בוועדת העבודה והרווחה ואחד בוועדת חוץ וביטחון.
גדעון סער: לא יקרה שום דבר אם יבואו בדברים עם מגלי והבה ולימור לבנת.
גדעון סער: לא יגיעו להסכמה, יעבירו את זה.
אלי אפללו: אני בעד להעביר את זה כמו שזה.
אלי אפללו: בינתיים הם יכולים להיכנס להידברות.
אלי אפללו: אני חושב שלא צריך לשנות את זה.
יעקב מרגי: גדעון, נביא את זה להצבעה.
גדעון סער: מה הדחיפות?
גדעון סער: מה הבהילות?
גדעון סער: יכול להיות שגם הם יסכימו שההצעות שלהם יעברו לוועדת העבודה והרווחה, אבל צריך לנהוג בהגינות.
גדעון סער: אם זאת היתה הצעת חוק שלך, לא היית מסכים לכך.
יעקב מרגי: נראה לך שיו"ר ועדת חוץ וביטחון יאמר פתאום לא להצעה של לימור לבנת ומגלי והבה?
אלי אפללו: בגלל שהיושב ראש ישתנה?
גדעון סער: בזמנו הקואליציה הסכימה עם המציעים שההצעות שלהם יועברו לחוץ וביטחון.
גדעון סער: היתה הסכמה שכללה גם את ההעברה וגם סוכם שזה יעבור לחוץ וביטחון.
גדעון סער: אם רוצים עכשיו לשנות, המינימום זה לבוא להידברות עם המציעים ולהגיע להסכמה.
יואל חסון: מה ההיסטריה?
גדעון סער: יואל, אם היתה לך הצעת חוק והיית רוצה שהיא תקודם מהר ובאיזה נתיב, יש חשיבות באיזה ועדה היא נדונה.
גדעון סער: מחר זה יכול לקרות לך.
יעקב מרגי: יש היגיון בדברים.
יעקב מרגי: הם עדיין רוצים להידבר עם יו"ר הוועדה לחוץ וביטחון.
יעקב מרגי: אנחנו לא ניראה טוב עם הצעת החוק הממשלתית תעבור לוועדת העבודה והרווחה והם ישכנעו, השבוע, את יו"ר ועדת חוץ וביטחון שההצעה צריכה להידון שם.
יעקב מרגי: נעשה צחוק מאיתנו.
יעקב מרגי: עוד שבוע לא יקרה כלום, ממילא שרוני לא עומד לדון בזה.
יעקב מרגי: אני חושב שניתן לזה עוד שבוע.
אלי אפללו: למרות שחשבנו קצת אחרת, אנחנו מסכימים.
יעקב מרגי: תודה רבה לחברים.
יעקב מרגי: אנחנו מורידים את זה מסדר היום ונדון על זה בשבוע הבא.
לימור לבנת: 4.
לימור לבנת: הרכב הוועדה המשותפת של ועדת העבודה הרווחה והבריאות וועדת הפנים ואיכות הסביבה לדיון בהצעה לסדר היום בנושא ,ממצאי משרד הבריאטות על עלייה בתחלואת הסרטן בשל זיהום סביבתי", הצעת קבוצת חברי כנסת – בהתאם לסעיף 16(א) ו-(ב) לתקנון הכנסת.
יעקב מרגי: אנחנו עוברים לנושא הבא: הרכב הוועדה המשותפת של ועדת העבודה הרווחה והבריאות וועדת הפנים ואיכות הסביבה לדיון בהצעה לסדר היום בנושא ממצאי משרד הבריאות על עלייה בתחלואת הסרטן בשל זיהום סביבתי", הצעת קבוצת חברי כנסת – בהתאם לסעיף 16(א) ו-(ב) לתקנון הכנסת.
יעקב מרגי: "הכנסת החליטה בישיבתה ביום רביעי כ"ח בתשרי תשס"ח, 10.10.2007, להעביר לוועדה משותפת של ועדת הפנים והגנת הסביבה וועדת העבודה, הרווחה והבריאות, הצעה לסדר היום בנושא "ממצאי משרד הבריאות על עלייה בתחלואת הסרטן בשל זיהום סביבתי", של חברי הכנסת דב חנין, מיכאל נודלמן, אופיר פינס-פז, סופה לנדבר ואליהו גבאי.
יעקב מרגי: בכפוף להוראות סעיף 16 (א) ו-(ב) לתקנון הכנסת, על ועדת הכנסת להרכיב את הוועדה במספר חברים שווה מכל אחת משתי הוועדות וכן לקבוע את יושב ראש הוועדה המשותפת מבין חברי הוועדה, שהיא לפי דעת ועדת הכנסת, העניין נוגע לה יותר מבחינת תפקידיה".
יעקב מרגי: אנחנו נציע שני חברים מוועדת הפנים והגנת הסביבה ושני חברים מוועדת העבודה הרווחה והבריאות והיו"ר יהיה מוועדת הפנים והגנת הסביבה כי הנושא הוא נטו סביבתי.
דוד רותם: אני מציע את חברת הכנסת סופה לנדבר.
יעקב מרגי: כרגע לא מציעים שמות.
יעקב מרגי: כרגע אנחנו קובעים הרכב והוועדות יציעו את השמות.
יעקב מרגי: מקובלת עליכם הצעתי?
יצחק גלנטי: אני מציע שלושה ושלושה.
יעקב מרגי: אנחנו רוצים שזה יהיה תכליתי.
יעקב מרגי: מי בעד הצעתי?
יעקב מרגי: שניים ושניים?
יעקב מרגי: הצבעה בעד - 13 נגד – אין נמנעים – אין
יעקב מרגי: 13 בעד, אין מתנגדים, אין נמנעים.
יעקב מרגי: אי לכך, אנחנו נקים את הוועדה המשותפת, כפי שהצענו ופירטנו.
יעקב מרגי: המלצה לחילופין בראשות הוועדה המיוחדת לזכויות הילד.
יעקב מרגי: אנחנו עוברים לסעיף ה'.
יעקב מרגי: קיבלתי מכתב מאיתן כבל: "לכבוד חבר הכנסת יעקב מרגי, מ"מ יו"ר ועדת הכנסת.
יעקב מרגי: הנדון: חילופי אישים בוועדה לזכויות הילד.
יעקב מרגי: בהתאם לסיכום סיעת העבודה, חברת הכנסת נאדיה חילו תחליף את חברת הכנסת שלי יחימוביץ כיו"ר הוועדה.
יעקב מרגי: אודה לך אם ההודעה תעלה מחר למליאת הכנסת".
גדעון סער: צריך לכנס את הוועדה לשלום הילד ולעשות שם חילופין.
שלי יחימוביץ': זה ייעשה היום.
יעקב מרגי: אנחנו נמליץ לוועדה לזכויות הילד לקיים את החילופים.
יעקב מרגי: מי בעד להמליץ לוועדה על החילופים?
יעקב מרגי: בעד – 12, אין מתנגדים, אין נמנעים.
יעקב מרגי: ההמלצה תועבר לוועדה לזכויות הילד.
יעקב מרגי: סדרי הדיון בהצעת חוק תקציב המדינה לשנת הכספים 2008 ובהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007 – בקריאה ראשונה.
יעקב מרגי: הנושא הבא: סדרי הדיון בהצעת חוק תקציב המדינה לשנת הכספים 2008, ובהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007 – בקריאה ראשונה.
יעקב מרגי: "סדרי הדיון בהצעת חוק תקציב המדינה לשנת הכספים 2008 ובהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007 – בקריאה ראשונה.
יעקב מרגי: הצעת חוק התקציב לשנת הכספים 2007, התשס"ז-2006, הונחה על שולחן הכנסת ביום כ"ו בתשרי התשס"ח – 8.10.07, והצעת חוק הסדרים במשק המדינה 0
יעקב מרגי: תיקוני חקיקה להשגת יעדי התקציב והמדיניות הכלכלית לשנת הכספים 20089, התשס"ח-2007, הונחה על שולחן הכנסת, ביום ג' בחשוון – 15.10.2007.
יעקב מרגי: נאום שר האוצר יתחיל ביום ד', ה' בחשוון התשס"ח – 17.10.2007 בשעה 16:00, ויתייחס לשתי הצעות החוק.
יעקב מרגי: לאחר נאומו של שר האוצר ידברו נציגי הסיעות במסגרת זמן של 10 דקות לכל סיעה.
יעקב מרגי: לאחר מכן יתקיים דיון אישי משולב בשתי הצעות החוק במסגרת דיון כדלקמן: - לחבר כנסת מסיעות הקואליציה – 3 דקות; - לחבר כנסת מסיעות האופוזיציה – 5 דקות; 5.
יעקב מרגי: הדיון יסתיים בסבב נוסף של נציגי הסיעות במסגרת זמן של 10 דקות לסיעה.
יעקב מרגי: בסיום הדיון תינתן תשובת שר האוצר ותתקיימנה הצבעות בקריאה ראשונה על שתי הצעות החוק.
יעקב מרגי: ההצבעות לא יחלו לפני השעה 23:00 בו ביום.
יעקב מרגי: " לפני שנאשר את סדרי הדיון להצעת חוק התקציב אני רוצה להודות לאופוזיציה להסכמתה לתחם את הדיון ולסיים אותו ביום רביעי.
נסים זאב: אני מציע להקדים לשעה 16:00.
גדעון סער: כמובן שההצעה היא על דעתי, אני תומך בה ואני חושב שהיא טובה.
גדעון סער: אולי צריך להוסיף שעה לתחילת הסבב האחרון.
גדעון סער: אני אסביר למה אני מתכוון.
גדעון סער: אנחנו רוצים להצביע לא לפני 23:00.
גדעון סער: בדרך כלל נקבעה שעה לסבב האחרון, למקרה שהדיון האישי יסתיים ואז יהיה חלל.
גדעון סער: במקרה הזה, הסבירות שהדיון האישי יסתיים נמוכה.
גדעון סער: לדעתי יכול להיות שאנחנו נגלוש לאחר 23:00.
גדעון סער: הרצועה הסיעתית לא תסתיים לפני 18:30.
גדעון סער: והרצועה האחרונה היא שעתיים בנטו.
גדעון סער: זה משאיר לדיון האישי מעט זמן ואז המשמעות היא שההצבעה יכולה לגלוש והדיון האישי לא יסתיים.
גדעון סער: האם אנחנו לא רוצים לומר שבמקרה ויסתיים הדיון האישי מוקדם לקבוע לנו שעה לתחילת הדיון לרצועה האחרונה הסיעתית או לא?
יעקב מרגי: משעה 21:00?
גדעון סער: במקרה והדיון האישי יסתיים לפני 23:00 יתחיל הסבב האחרון ב-20:45.
גדעון סער: שעתיים סבב סיעתי פלוס דברי השר, זה לא עובר את 23:00.
יעקב מרגי: אני חושב שאין בזה צורך כי החלטנו שלא להקדים את שעת ההצבעה.
דב חנין: אני תומך בהצעתו של חבר הכנסת זאב ואני רוצה לנמק אותה.
דב חנין: הושגו פה הסכמות ואני לא רוצה להפר אותן, אבל יש טעם לפגם בדיון בתקציב בצורה כזאת, כמרתון מטורף שמסתיים בשעה 23:00 כשאין לכך הצדקה עניינית.
דב חנין: זה לא שהממשלה נופלת והכנסת מתפזרת אם לא מאשרים את זה.
דב חנין: אני יודע שיש הסכמות פוליטיות והבנות פוליטיות ואני מבין את המשחק.
דב חנין: אני מבין שצריך להגיע להצבעות לא לפני 23:00.
יעקב מרגי: זה יונח רק ב-16:00 ולכן ההערה של נסים זאב מיותרת.
יעקב מרגי: מי בעד סדרי הדיון בהצעת חוק התקציב?
יעקב מרגי: הצבעה בעד – 16 נגד – אין נמנעים - אין
יעקב מרגי: 16 בעד, אין מתנגדים, סדרי הדיון להצעת חוק התקציב אושרו.
יעקב מרגי: קביעת מועדי הכנסים במושב השלישי של הכנסת ה-17.
יעקב מרגי: סעיף אחרון בסדר היום: קביעת מועדי הכנסים במושב השלישי של הכנסת ה-17.
יעקב מרגי: הונחה בפניכם הצעה למועדי הכנסים במושב השלישי של הכנסת ה-17.
יעקב מרגי: יש התייחסויות למועדים?
גדעון סער: שתי הערות בהתאם להבנות שהיו.
גדעון סער: סוכם, שבשבוע חנוכה שמתקצר לשני ימים, שני ושלישי, ויום רביעי יורד.
גדעון סער: אני מציע שביום שלישי יעלו הצעות חוק פרטיות במקום ביום רביעי.
גדעון סער: יש בידי שני מסמכים הנוגעים לפתיחת כנס החורף.
גדעון סער: האם השינוי היחידי בין המסמכים נוגע לפתיחת כנס החורף בשנה הבאה?
גדעון סער: אם כך, אני רוצה לדעת למה זה הוזז בשבוע.
איל ינון: היתה טעות בתאריכים של החגים.
יעקב מרגי: נרשם ומוסכם.
יעקב מרגי: מי בעד מועדי הכנסים במושב השלישי , כפי שהונחו בפניכם, כולל הערתו של חבר הכנסת גדעון סער?
יעקב מרגי: הצבעה בעד – 15 נגד – אין נמנעים – אין
יעקב מרגי: בעד – 15 בעד, אין מתנגדים, אין נמנעים.
יעקב מרגי: יש תוספת לסדר היום שלא נביא אותה היום כי יושב ראש ועדת הכספים ידחה את הדיון למחר ואנחנו נדון בסוגיה בישיבה הבאה.
יעקב מרגי: הישיבה נעולה, תודה רבה לכולם.
יעקב מרגי: אני מתכבד לפתוח את ישיבת ועדת הכנסת, ישיבה מס' 152.
יעקב מרגי: על סדר-היום בקשת יושב-ראש ועדת החוקה, חוק ומשפט להעברת הצעת חוק בתי המשפט (תיקון – פסיקת ריבית מעבר לתקרת סמכות בית משפט השלום), התשס"ז-2007 (פ/2754/17), הצעת חבר הכנסת ניסן סלומינסקי, מוועדת הכספים לדיון בוועדת החוקה, חוק ומשפט.
יעקב מרגי: יושב-ראש ועדת הכספים מאשר כי הצעת החוק תועבר לדיון בוועדת החוקה, חוק ומשפט, כפוף להסכמת המציע, חבר הכנסת סלומינסקי, עם יושב-ראש ועדת החוקה, שיביא את הצעת החוק לדיון בהקדם.
יעקב מרגי: האם יש לך מה להוסיף, חבר הכנסת סלומינסקי?
יעקב מרגי: ניסן סלומינסקי: לא.
יעקב מרגי: הגענו להסכמה, על דעת כולם זה יעבור לוועדת החוקה וזה יידון בהקדם.
יעקב מרגי: היו"ר יעקב מרגי: מי בעד להמליץ למליאה להעביר את הצעת החוק לדיון בוועדת החוקה, חוק ומשפט?
יעקב מרגי: ה צ ב ע ה בעד – 6 נגד – אין נמנעים – אין בקשת יושב-ראש ועדת החוקה, חוק ומשפט להעברת הצעת חוק בתי המשפט (תיקון – פסיקת ריבית מעבר לתקרת סמכות בית משפט השלום), התשס"ז-2007 מוועדת הכספים לדיון בוועדת החוקה, חוק ומשפט, נתקבלה.
יעקב מרגי: 6 בעד, אין מתנגדים, אין נמנעים.
יעקב מרגי: נמליץ למליאה להעביר את הצעת החוק לדיון בוועדת החוקה, חוק ומשפט, לשם הכנה לקריאה ראשונה.
יעקב מרגי: בקשת יושב-ראש ועדת העבודה, הרווחה והבריאות להעברת הצעות החוק הבאות מוועדת החוץ והביטחון לדיון בוועדת העבודה, הרווחה והבריאות:
יעקב מרגי: הצעת חוק חיילים שנספו במערכה (תגמולים ושיקום)(תיקון מס' 28), התשס"ז-2007 (מ/332) הצעת חוק משפחות חיילים שנספו במערכה (תגמולים ושיקום)(תיקון – ביטול מבחן הכנסה להורים שכולים), התשס"ז-2007 (פ2552/17), הצעת חברת הכנסת לימור לבנת וקבוצת חברי הכנסת הצעת חוק משפחות חיילים שנספו במערכה (תגמולים ושיקום)(תיקון – ביטול מבחן ההכנסה לשכולים), התשס"ז-2007 (פ/2568/17), הצעת חבר הכנסת מגלי והבה
יעקב מרגי: על סדר-היום בקשת יושב-ראש ועדת העבודה, הרווחה והבריאות להעברת הצעות החוק הבאות מוועדת החוץ והביטחון לדיון בוועדת העבודה, הרווחה והבריאות: 1.
יעקב מרגי: הצעת חוק חיילים שנספו במערכה (תגמולים ושיקום)(תיקון מס' 28), התשס"ז-2007 (מ/332); 2.
יעקב מרגי: הצעת חוק משפחות חיילים שנספו במערכה (תגמולים ושיקום)(תיקון – ביטול מבחן הכנסה להורים שכולים), התשס"ז-2007 (פ/2552/17), הצעת חברת הכנסת לימור לבנת וקבוצת חברי הכנסת; 3.
יעקב מרגי: הצעת חוק משפחות חיילים שנספו במערכה (תגמולים ושיקום)(תיקון – ביטול מבחן ההכנסה לשכולים), התשס"ז-2007 (פ/2568/17), הצעת חבר הכנסת מגלי והבה.
יעקב מרגי: מי בעד להמליץ למליאת הכנסת להעביר את הצעות החוק – לפי בקשתו של יושב-ראש ועדת העבודה, הרווחה והבריאות, כמובן בהסכמה - לדיון בוועדת העבודה, הרווחה והבריאות?
יעקב מרגי: ה צ ב ע ה בעד – 5 נגד – אין נמנעים – אין בקשת יושב-ראש ועדת העבודה, הרווחה והבריאות להעברת הצעת חוק חיילים שנספו במערכה (תגמולים ושיקום)(תיקון מס' 28), התשס"ז-2007 (מ/332); הצעת חוק משפחות חיילים שנספו במערכה (תגמולים ושיקום)(תיקון – ביטול מבחן הכנסה להורים שכולים), התשס"ז-2007;
יעקב מרגי: הצעת חוק משפחות חיילים שנספו במערכה (תגמולים ושיקום)(תיקון – ביטול מבחן ההכנסה לשכולים), התשס"ז-2007, מוועדת החוץ והביטחון לדיון בוועדת העבודה, הרווחה והבריאות, נתקבלה.
יעקב מרגי: 5 בעד, אין מתנגדים, אין נמנעים.
יעקב מרגי: הצעות החוק יועברו לדיון בוועדת העבודה, הרווחה והבריאות.
יעקב מרגי: כמובן, זוהי הצעה למליאה.
יעקב מרגי: חילופי אישים בוועדה המשותפת לוועדת העבודה, הרווחה והבריאות וועדת המדע והטכנולוגיה, לדיון בהצעות חוק ניסויים רפואיים בבני אדם
יעקב מרגי: סעיף אחרון במסגרת שונות.
יעקב מרגי: קריאה: אין היום הצעות אי-אמון?
יצחק גלנטי: ראש הממשלה בחוץ-לארץ.
יצחק גלנטי: היו"ר יעקב מרגי: על סדר-היום: חילופי אישים בוועדה המשותפת לוועדת העבודה, הרווחה והבריאות ולוועדת המדע והטכנולוגיה, לדיון בהצעת חוק ניסויים רפואיים בבני אדם.
יצחק גלנטי: ביום 26 בדצמבר 2006 הכנסת הקימה ועדה משותפת של ועדת העבודה, הרווחה והבריאות וועדת המדע והטכנולוגיה, לדיון בהצעות חוק ניסויים רפואיים בבני אדם.
יצחק גלנטי: אני מודיע בזאת על חילופי אישים בוועדה זו מטעם ועדת המדע והטכנולוגיה.
יצחק גלנטי: במקום חבר הכנסת זבולון אורלב, יכהן חבר הכנסת בנימין אלון.
יצחק גלנטי: הנושא מוצבע כאן משום שכאן הקמנו את הוועדה המשותפת.
יצחק גלנטי: מי בעד החילופין?
יצחק גלנטי: ה צ ב ע ה בעד – 5 נגד – אין נמנעים – אין ההודעה בדבר חילופי אישים בוועדה המשותפת לוועדת העבודה, הרווחה והבריאות ולוועדת המדע והטכנולוגיה, לדיון בהצעות חוק ניסויים רפואיים בבני אדם, נתקבלה.
יעקב מרגי: חילופי האישים אושרו.
יעקב מרגי: לידיעה בלבד – ייתכן מאוד שמחר יתקיים דיון בפיצול חלק מהסעיפים בחוק ההסדרים- נושאים שאין לגביהם התנגדות והם טריוויאליים לעבודת משרדי הממשלה.
יעקב מרגי: סדר-היום הסתיים.
יעקב מרגי: שלום לכולם, אני מתכבד לפתוח את ישיבת ועדת הכנסת, ישיבה מס' 153.
יעקב מרגי: אני מעביר את רשות הדיבור ליושבת ראש הכנסת שתנהל את הישיבה לבחירת יושב ראש לוועדת הכנסת.
דליה איציק: חברי חבריי הכנסת, אדוני יושב ראש הוועדה הזמני, אדוני יושב ראש הוועדה שאני מקווה שתיכף נכנס.
דליה איציק: ועדת הכנסת היא מהוועדות החשובות ביותר, היא בעצם ועד הבית.
דליה איציק: היא מנהלת את הכנסת ואני שמחה מאוד שהיא בדרך כלל עובדת בהלימה עם יושב ראש הכנסת והיא לא לאומתית על ההחלטות שמתקיימות בנשיאות, בעיני זה דבר מאוד חשוב כי בסופו של דבר צריך גם לנהל את הבית.
דליה איציק: האמת שביקשתי להגיע לכאן בעיקר כדי להגיד לך יעקב מרגי כמה מילים.
דליה איציק: אני מרגישה שאני מייצגת אתכם כשאני אומרת שיעקב ניהל את הוועדה ברוח טובה, בשכל טוב, במזג טוב, בניסיון לא לסתום פיות ולא לנצל רוב קואליציוני כזה או אחר.
דליה איציק: לפעמים יש מצב שצריך להצביע בהכרעות, זו דמוקרטיה.
דליה איציק: אבל דמוקרטיה זה גם שיח ושיג בדיון, בעיון, בליבון, בניסיון להבין גם את המיעוט.
דליה איציק: אני יודעת שהיית אצלי בחדר לא מעט פעמים, התלבטת בכל מיני שאלות.
דליה איציק: אני יודעת שגם הבאת כמה רפורמות ואני רוצה לשבח אותך על כך ואני גם רוצה שתדע שאני מביאה אותן בכבוד ואנחנו נבצע חלק מהן.
דליה איציק: לקחת על עצמך ועדה כשידעת שאתה הולך להיות יושב ראש ועדה זמני, הסכמת לקחת את זה ואני חושבת שכל חברי הכנסת שנמצאים כאן שהם חברי הוועדה יכולים לתת לך ציון.
דליה איציק: אתה יודע, מורים תמיד נותנים ציונים.
דליה איציק: אם הייתי צריכה לתת לך עכשיו ציון הייתי אומרת: עבר בהצלחה מרובה.
דליה איציק: אני מאחלת לך המון בהצלחה, אתה לא נשאר בלי עבודה, אתה עובר להיות חבר ועדת האתיקה, זאת הפרוקטיבה של יושב ראש הכנסת ואני בחרתי בך אחרי שעמי איילון נבחר להיות שר, אתה הולך למלא את מקומו כחבר ועדה קבוע - - -
אחמד טיבי: מה שקרוי: עולה כיתה אבל לא בבית ספרנו.
דליה איציק: וגם שם בוועדת האתיקה אנחנו מאחלים לך להצלחה גדולה, שם דווקא אני מאחלת לך שתהיו קצת מובטלים.
דליה איציק: ברשותכם אני רוצה להמליץ בפניכם על יושב ראש ועדה שייכנס לתפקידו, אני מקווה, מייד אחרי ההצבעה שלכם.
דליה איציק: חברי חבריי הכנסת, את דוד טל לא כל כך צריך להציג.
דליה איציק: זו הקדנציה הרביעית של דוד.
דליה איציק: הוא היה סגן יושב ראש הכנסת בתקופתו של דן תיכון, מכיר את תקנון הכנסת יוצא מהכלל, אני מציעה לכם להיזהר ממנו כי גם אני נזהרת ממנו.
דליה איציק: מכיר את עבודת הבית, הוא אוהב את הכנסת.
דליה איציק: הוא מאוד רצה לבוא לוועדה הזאת.
דליה איציק: אל תתרשמו ממה שנאמר בחוץ.
דליה איציק: הוא בא לוועדת הכנסת עם הרבה אהבה ושמחה וכבר מהבוקר הוא בא אלי עם כל מיני הצעות מהצעות שונות.
דליה איציק: חברי חבריי הכנסת.
דליה איציק: הוועדה הזו הולכת להיות מאוד חשובה.
דליה איציק: אני מתכוונת לבלות כאן הרבה בחודשים הבאים.
דליה איציק: הרפורמה שחלק מכם, או ההצעות שבאו בעיקר מכם לנסות לתקן פה כמה דברים, תקנון הכנסת לא עבר שינויים כבר 40 שנה.
דליה איציק: אנחנו אמורים לעשות פה כמה שינויים משמעותיים.
דליה איציק: יש תמיד בעיה עם תיקונים כאלה ואחרים כי כשאתה באופוזיציה אתה אומר לעצמך: עכשיו אני לא רוצה תיקונים כי זה לא מתאים לי.
דליה איציק: אבל כשאתה בקואליציה אתה אומר: עכשיו זה דווקא מתאים לי.
דליה איציק: אסור לעשות תיקונים שהם טובים פעם לאלה ופעם אחת לאלה.
דליה איציק: מי שפה קדנציה ראשונה חושב שהוא תמיד יישאר פה.
דליה איציק: מי שהיה כמוני יודע שפעם הוא פה ופעם הוא שם ופעם הוא למטה ופעם הוא למעלה ואסור לעשות שינויים שהם טובים לרגע מסוים לקבוצה מסוימת, בסוף יש לנו אחריות גם על הבית הזה.
דליה איציק: זאת ועדה מאוד חשובה בעיני, אני מאוד מחשיבה את הוועדה הזאת ואני מתכוונת לבלות פה הרבה מאוד זמן, בעיקר אני מתכוונת לבלות גם עם בודדים מכם כדי לנסות ולראות האם הרפורמה יכולה להיעשות בהסכמה.
דליה איציק: יכול מאוד להיות שחלק ממנה לא תיעשה בהסכמה אבל לפחות אני אדע שניסיתי להביא את כל חלקי הבית להסכמה.
דליה איציק: אני יודעת שזה לוקח יותר זמן כשאתה רוצה הסכמה ולכן זה גם משתהה.
דליה איציק: אבל יכול מאוד להיות שלא תהיה ברירה ונצטרך להעביר את זה כשאני אנסה לשכנע חברים מהאופוזיציה והקואליציה שהעניין הוא לא אופוזיציה וקואליציה.
דליה איציק: אני מגיעה עכשיו מפגישה על חוק ההסדרים, תאמינו לי שאני מנסה לייצג אתכם בכבוד רב.
דליה איציק: לא קל לי, לא עם שר האוצר ולא עם הממשלה ואני אומרת לכם כבר עכשיו: חוק ההסדרים במתכונתו הנוכחית לא יעבור, אין שום סיכוי שהוא יעבור, אני לא אתן שהוא יעבור.
דליה איציק: הוא חוק שערורייתי בהיקפו, הוא צפצוף בפרצופה של הכנסת, הוא לא הוגן, הוא לא בסדר, הוא מבטל את הכנסת, הוא פלטפורמה לבטל אותנו.
דליה איציק: לא יעזור לאף אחד, אני אעמוד כחומה בצורה ואייצג אתכם שם בכבוד.
משה שרוני: ועדת הכנסת יכולה לחסל את חוק ההסדרים בלי בעיות.
דליה איציק: נכון, ולכן יש לכם פה תפקיד משמעותי.
דליה איציק: כשהלכתי למאבק הזה הבוקר ובשבוע שעבר עם שר האוצר – אני יודעת שאני מגובה על ידיכם ואני יודעת שאני מייצגת אתכם.
דליה איציק: אני לא יודעת אם התפקיד שלי הוא לנהל כעת את סדר הישיבה אבל אני חושבת שאנחנו צריכים לבחור בדוד טל.
דליה איציק: חברי, בהתאם להוראת סעיף 10(א) לתקנון הכנסת, ממליצה ועדת הכנסת לבחור בחבר הכנסת דוד טל לכהן כיושב ראש הוועדה במקום חבר הכנסת יעקב מרגי שכיהן כיושב ראש זמני לוועדת הכנסת.
דליה איציק: מי בעד ההצעה ירים את ידו, נא לספור.
דליה איציק: מי נגד?
דליה איציק: מי נמנע?
דליה איציק: כולם בעד פה אחד, אין מתנגדים, אין נמנעים.
דליה איציק: אדוני, זה לא נראה לי, זה כמו ברוסיה.
דליה איציק: זה לא יכול ללכת ככה.
דליה איציק: אולי צריך ועדת חקירה.
דליה איציק: חברי חבריי הכנסת, חברי חבר הכנסת דוד טל נבחר פה אחד.
דליה איציק: אני חושבת שזה גם אמון מלא באישיותך, בניסיון שאתה מביא לבית הזה ולוועדה הזאת.
דליה איציק: אני מאחלת לך המון בהצלחה.
דליה איציק: ניתן ליעקב מרגי לומר כמה מילים ואחר כך גם לכמה חברי כנסת.
יעקב מרגי: גברתי היושבת ראש, מכובדי יושב ראש הוועדה החדש והקבוע.
יעקב מרגי: אני רוצה להתייחס לדבריה של יושבת ראש הכנסת.
יעקב מרגי: מבחינתי זו הייתה חוויה לעבוד עם החברים כאן, אני חושב שהם הקלו עלי את העבודה.
יעקב מרגי: לא תמיד עשיתי את זה ברוגע, לפעמים גם הצליחו להוציא אותי מכלי אבל זה היה פעמים בודדות.
יעקב מרגי: אני חושב שאני היושב ראש היחידי שהצלחתי לשבור את בסיס עץ הזית.
יעקב מרגי: אני רוצה להודות על האמון שנתתם בי.
יעקב מרגי: יש תקדימים בכנסת, להפקיד ועדה באופן זמני זה הימור לא תמיד מחושב, לפעמים יש בו סיכון.